CELEX: 62008CN0106
Language: da
Date: 2008-03-06 00:00:00
Title: Sag C-106/08: Sag anlagt den 6. marts 2008 — Kommissionen for De Europæiske Fællesskaber mod Den Hellenske Republik

24.5.2008   
            
            
               DA
            
            
               Den Europæiske Unions Tidende
            
            
               C 128/23
            
         Sag anlagt den 6. marts 2008 — Kommissionen for De Europæiske Fællesskaber mod Den Hellenske Republik
   (Sag C-106/08)
   (2008/C 128/41)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved G. Zavvós og N. Yerrell)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat sine forpligtelser, som påhviler den i henhold til artikel 2, stk. 1, litra a), og artikel 2, stk. 2, i Rådets forordning (EF) nr. 2135/98, som ændret ved forordning (EØF) nr. 561/2006 af 15. marts 2006, idet Den Hellenske Republik ikke har truffet de nødvendige foranstaltninger for at sikre, at køretøjer, som tages i brug for første gang efter den 1. maj 2006, er forsynet med kontrolapparat i henhold til forskrifterne i bilag 1 I B til forordning (EF) 3821/85 og heller ikke har sikret udstedelsen af de hertil svarende kørekort.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Forordningens artikel 2, stk. 2 bestemmer, at »medlemsstaterne træffer de nødvendige foranstaltninger til at sikre, at de kan udstede kørekort senest tyvende dagen efter offentliggørelsen af forordning (EF) nr. 561/2006«.
   Forordning nr. 561/2006 blev bekendtgjort i Den Europæiske Unions Tidende den 11. april 2006, og bestemmer, at forpligtelsen til installation af digitale fartskrivere på alle køretøjer, der er taget i brug første gang i Den Europæiske Union, gælder fra 1. maj 2006.
   Den Hellenske Republik har den 30. maj 2007 besvaret Kommissionens begrundede udtalelse og har heri erklæret, at udstedelsen af kortene til det digitale kontrolapparat til chaufførerne med forbehold af alle mulige forsinkelser vil være tilendebragt i slutningen af 2007.
   Kommissionen har konkluderet, at Den Hellenske Republik ikke har vedtaget de nødvendige foranstaltninger eller i hvert fald ikke har underrettet Kommissionen herom.
   Kommissionen nedlægger påstand om, at Den Hellenske Republik tilpligtes at betale sagens omkostninger.